***Výbor***

 ***Národnej rady Slovenskej republiky***

 ***pre verejnú správu a regionálny rozvoj***

 61. schôdza výboru

**V ý p i s**

zo zápisnice 61. schôdze Výboru Národnej rady Slovenskej republiky pre verejnú správu a regionálny rozvoj konanej 20. mája 2009

**Výbor Národnej rady Slovenskej republiky**

**pre verejnú správu a regionálny rozvoj**

prerokoval návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky (tlač **1085**) na svojej 61. schôdzi konanej dňa20. mája 2009.

Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky (tlač **1085**) na rokovaní výboru uviedol poslanec Jaroslav Ivančo.

 Spravodajcom výboru bol predseda výboru Tibor Cabaj.

Z celkového počtu 14 poslancov výboru bolo prítomných 9 poslancov. Za návrh uznesenia boli 3 poslanci, proti nehlasoval nikto a 6 poslanci sa zdržali hlasovania. Výbor Národnej rady Slovenskej republiky pre verejnú správu a regionálny rozvoj **neprijal platné uznesenie,** nakoľko **návrh uznesenia nezískal podporu potrebnej nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov.**

 **Tibor**  **C a b a j**

 predseda výboru

 ***Výbor***

 ***Národnej rady Slovenskej republiky***

 ***pre verejnú správu a regionálny rozvoj***

 61. schôdza výboru

N Á V R H

**272**

**U z n e s e n i e**

**Výboru Národnej rady Slovenskej republiky**

**pre verejnú správu a regionálny rozvoj**

**z 20. mája 2009**

k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Igorovi ŠTEFANOVOVI, poverenému riadením Ministerstva výstavby a regionálneho rozvoja Slovenskej republiky (tlač 1085)

 **Výbor Národnej rady Slovenskej republiky**

 **pre verejnú správu a regionálny rozvoj**

 **A. s ú h l a s í**

s návrhom skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Igorovi ŠTEFANOVOVI, poverenému riadením Ministerstva výstavby a regionálneho rozvoja Slovenskej republiky (tlač 1085);

 **B. o d p o r ú č a**

 **Národnej rade Slovenskej republiky**

návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Igorovi ŠTEFANOVOVI, poverenému riadením Ministerstva výstavby a regionálneho rozvoja Slovenskej republiky (tlač 1085) **schváliť;**

 **C. u k l a d á**

 **predsedovi výboru**

oznámiť stanovisko výboru k uvedenému návrhu skupiny poslancov predsedovi Národnej rady Slovenskej republiky.

 **Tibor**  **C a b a j, v. r.**

 predseda výboru

**Renáta Zmajkovičová, v. r.**

overovateľka výboru